Attie Conradie says:
Ek het op jou interessante blog-inskrywinng afgekom terwyl op soek na inligting oor die toestand van die N222 tussen Pafuri en Vilanculos.
Ons gesin beplan 'n wildtuin- en Mozambiekvakansie vir Julie 2021, en die plan is om deur die Pafuri-grenspos te gaan en dan via die N222 te ry Vilanculos toe.
Ek het nuusberigte uit 2017 gesien wat praat dat die pad geteer sou word, maar ek aanvaar sulke goed gebeur nie oornag nie. Het julle onlangs weer die pad gery, en is dit begaanbaar vir 'n SUV (Kia Sorento) met redelike grondryhoogte en AWD?
Of kan jy my dalk in kontak sit met iemand wat meer inligtinng sal kan gee?
Ps : Jou foto's en beskrywing van Shingwedzi laat my mond klaar water!
Hi Attie! Dankie vir jou boodskap! Bly jy het dit geniet. Die pad is beslis nog nie geteer nie. Omdat die Pafuri grenspos toe is vanaf die begin van lockdown die jaar en nog nie oopgemaak het nie, is ek nie seker watter toestand die pad op die oomblik is nie. Ons het bure wat onder normale omstandighede die pad redelik gereeld ry en ek kan jou in kontak met hul sit, maar hulle sal waarskynlik eers weet wanneer die grenspos weer oopmaak. Ek sou sê die pad behoort begaanbaar te wees met 'n SUV, maar dit gaan seker alles afhang van hoe ons reënseisoen lyk en die volgende 6 maande. Ek hoop die grenspos maak binnekort oop! Geniet die vakansie beplanning. Ons verlang baie na die wildtuin.
Baie dankie, Liza! Dit is alreeds waardevolle inligting, maar ek sal dit waardeer as jy die details van julle bure kan aanstuur. My adres is abconradie by gmail punt com. Ons besprekings is gedoen vir die wildtuin, en ons hou nou styf duimvas dat die inperkings teen dan iets van die verlede sal wees.